1999/163/EY: Komission päätös, tehty 17 päivänä helmikuuta 1999, trikinoosia koskevista suojatoimenpiteistä (tiedoksiannettu numerolla K(1999) 331) (ETA:n kannalta merkityksellinen teksti)



Virallinen lehti nro L 054 , 02/03/1999 s. 0019 - 0020



KOMISSION PÄÄTÖS, tehty 17 päivänä helmikuuta 1999, trikinoosia koskevista suojatoimenpiteistä (tiedoksiannettu numerolla K(1999) 331) (ETA:n kannalta merkityksellinen teksti) (1999/163/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 18 artiklan, ottaa huomioon kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (3), sellaisena kuin se on viimeksi muutettuna direktiivillä 96/43/EY, ja erityisesti sen 19 artiklan, sekä katsoo, että (1)yhteisön alueella on äskettäin paljastunut ihmisten sairastumisia trikinoosiin; epidemiologiset tutkimukset ovat osoittaneet näiden tapausten liittyvän Jugoslavian liittotasavallan alueelta peräisin olevien teurashevosten tuontiin; (2)yhteisön lainsäädännössä säädetään, että hevosenliha on järjestelmällisesti tarkastettava Trichinella spiralis -toukkien mahdollisen esiintymisen havaitsemiseksi; (3)komission tietoon tulleiden, yhteisön paikalla suorittaman tarkastuksen aikana kerättyjen tietojen perusteella vaikuttaisi aiheelliselta epäillä tutkimusmenetelmien tarkoituksenmukaisuutta ja menetelmien soveltamista; (4)asiaa koskevaa tieteellistä lausuntoa odottaessa olisi ryhdyttävä toimiin sen varmistamiseksi, etteivät Jugoslavian liittotasavallasta peräisin olevat teurastettaviksi tarkoitetut hevoset eikä hevosenliha muodosta vaaraa ihmisten terveydelle; (5)tämä voidaan varmistaa siten, että hevosenliha kylmäkäsitellään tavalla, joka on riittävä mahdollisesti esiintyvien toukkien tuhoamiseksi; (6)kolmansista maista tuotavan siansukuisista kotieläimistä peräisin olevan tuoreen lihan trikiinitutkimuksesta (Trichinelle spiralis) 21 päivänä joulukuuta 1976 annetussa neuvoston direktiivissä 77/96/ETY (4), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, säädetään menetelmistä trikiinien havaitsemiseksi ja menetelmistä Trichinella spiralis -toukkien tuhoamiseksi sian- ja hevosenlihasta; ja (7)tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on varmistettava, että Jugoslavian liittotasavallasta yhteisöön teurastettaviksi tuotavien hevosten liha kylmäkäsitellään direktiivin 77/96/ETY liitteessä IV tarkoitetulla tavalla, ennen kuin se toimitetaan markkinoille ihmisravinnoksi. 2 artikla Tätä päätöstä sovelletaan 31 päivään maaliskuuta 1999. 3 artikla Jäsenvaltioiden on muutettava kaupankäynnissä soveltamansa toimenpiteet saattaakseen ne tämän päätöksen mukaisiksi. Niiden on ilmoitettava tästä komissiolle viipymättä. 4 artikla Tämä päätös on osoitettu kaikille jäsenvaltioille. Tehty Brysselissä 17 päivänä helmikuuta 1999. Komission puolesta Franz FISCHLER Komission jäsen (1) EYVL L 268, 24.9.1991, s. 56 (2) EYVL L 162, 1.7.1996, s. 1 (3) EYVL L 373, 31.12.1990, s. 1 (4) EYVL L 26, 31.1.1977, s. 67